Hugo Gernsback

Hugo Gernsback (Lúksemboarch, 16 augustus 1884 - New York City, 19 augustus 1967) wie in útfiner, skriuwer, redakteur en tydskriftútjouwer.

Gernsback wie in soan fan Berta (Dürlacher), hûsfrou, en Moritz Gernsbacher, wynmakker.http://www.fofweb.com/History/MainPrintPage.asp?iPin=AIE0103&DataType=AmericanHistory&WinType=Free Syn famylje wie joadsk.http://njjewishnews.com/njjn.com/010308/ltLookUpInTheSky.html Gernsback emigrearre nei de Amearika yn 1904.O'Neil, Paul; Barnum of the Space Age yn Life, diel 55, siden 62–68 Time, New York (26 july 1963) issn 0024-3019  Hy troude dêr trije kear: mei Rose Harvey yn 1906, Dorothy Kantrowitz yn 1921 en Mary Hancher yn 1951. 

Yn 1925 stichte er it radiostasjon WRNY dat útsjoerde fan de 18e ferdjipping fan it The Roosevelt Hotel yn New York City. Teffens wie er belutsen by de earste tillefyzjeútstjoerings.

Gernsback wurdt beskôge as grûnlizzer fan it science fictiongenre, meidat er yn 1926 oan de widze stie fan it allerearste 'echte' SF-tydskrift Amazing Stories. Hy spile ek in rol by it opgong meitsjen fan it science fiction-fandom troch adressen fan briefskriuwers yn syn tydskrift te publisearjen.

De Hugo Award, mei de Nebula Award de wichtichste SF-priis, is nei Gernsback ferneamd. 

Gernsback skreau sels ek de science fiction-roman Ralph 124C 41+, mar dat wurk falt mear op troch rikens oan ideeën as troch literêre kwaliteiten. Hy hat yn syn libben ek 80 patinten op syn namme brocht.

 Keppelings om utens 
 Gernsbach yn de Internet Speculative Fiction Database 

Kategory:Lúksemboarchsk romanskriuwer
Kategory:Lúksemboarchsk science fiction-skriuwer
Kategory:Lúksemboarchsk útfiner
Kategory:Lúksemboarchsk útjouwer
Kategory:Lúksemboarchsk tydskriftredakteur
Kategory:Amerikaansk romanskriuwer
Kategory:Amerikaansk science fiction-skriuwer
Kategory:Amerikaansk útfiner
Kategory:Amerikaansk útjouwer
Kategory:Amerikaansk tydskriftredakteur
Kategory:Lúksemboarchsk persoan fan Joadsk komôf
Kategory:Amerikaansk persoan fan Joadsk komôf
Kategory:Amerikaansk persoan fan Lúksemboarchsk-Joadsk komôf
Kategory:Persoan berne yn 1884
Kategory:Persoan stoarn yn 1967